b"\n_START_ARTICLE_\nAeroport de Sabadell\n_START_SECTION_\nHist\xc3\xb2ria\n_START_PARAGRAPH_\nL'empresari i pol\xc3\xadtic Jaume Ninet i Vallhonrat estava conven\xc3\xa7ut que el futur per al desenvolupament de la ciutat de Sabadell depenia del fet de disposar d'un aeroport, i l'any 1931 es va entestar en la compra dels terrenys de Can Daviu, per convertir-los en camp d'aviaci\xc3\xb3. I es va aconseguir l'any 1933, quan ja estava fora del joc pol\xc3\xadtic local, amb un cr\xc3\xa8dit de la Caixa de Sabadell d'un mili\xc3\xb3 de pessetes. Ell va ser l'inspirador del projecte."